Þau eru ekki há í loftinu eða hafa mikið vit ungabörnin , sem mæta í líkamsrækt með mæðrum sínum í World Class á Selfossi , en hafa engu að síður mjög gaman af tímunum og samverunni með hinum börnum . Börnin eru frá þriggja til tíu mánaða . „ Við erum mömmutími í gangi fyrir nýbakaðar mæður þar sem boðið er upp á allskonar æfingar en við leggjum áherslu á að vera með æfingar fyrir djúpvöðva og grindabotnsæfingar og almenna styrktarþjálfun og þolþjálfun , “ segir Berglind Elíasdóttir , íþróttafræðingur og kennari á námskeiðunum . „ Mér líst svakalega vel á námskeiðið , ég er mjög ánægð með það . Stelpan mín er tíu mánaða , hún á ekkert val í þessu , hún er bara með , við erum báðar mjög sáttar , “ segir Christina Guðrún Guðnadóttir . Börnin una sér vel á meðan mömmurnar gera æfingarnar sínar . Magnús Hlynur Hreiðarsson . Íris Edda Heimisdóttir er ein af mömmunum á námskeiðið með litla barnið sitt . „ Mér finnst þetta frábært , algjörlega frábært , rosalega gott að geta komist þegar maður er svolítið teypaður heima með börnin með sér , það er alveg frábært . Börnin una sér mjög vel enda erum við í stórum sal þar sem nóg er að gera fyrir þau með allskonar dót . “ Berglind Elíasdóttir , íþróttafræðingur og kennari á mömmunámskeiðinum , sem hafa slegið í gegn á Selfossi .